Loupe Színházi Társulás: Becsapódás - Érd
2025-02-15 13:00 - 14:30 UTC | SZEPES, Alsó u. 9., Érd, 2030, Magyarország
Két házaspár együtt ebédel, ahogy az utóbbi tíz évben minden második héten. A lányok testvérek. Sok éves hagyomány ez, ami a hosszúra nyúlásával nemcsak természetessé, de terhessé is vált, mégsem hagyják el. Ez az alkalom viszont valamiért másnak ígérkezik. Ma van valami a levegőben. Egy amúgy is pattanásig feszült ország levegőjében. Hamarosan értesítések pittyennek a telefonokon: az államfő perceken belül bejelentést tesz. Már megint mi lehet az? Elkezdődik a nemzetiszín zászló előtt felvett nemzetnek intézett videóüzenet. Egy rakéta csapódott egy határmenti településbe. Négyen meghaltak. Az ország nem nézheti tétlenül honfitársainak igazságtalan halálát. Cselekedni kell. Azonnal elrendelik a katonakorú férfi lakosság besorozását. Tizenkét óra múlva pedig lezárják a határokat. Szereplőinknek gyorsan kell döntést hozni, ami az egész életükre hatással lehet. Kérdés, hogy tudnak-e a döntéseikkel együtt élni. Érdemes-e élni haza nélkül? Vagy érdemes meghalni egy hazáért, ami már sosem lesz a miénk? Végül lehet, hogy nemcsak az országból, de a szobából sem jutnak ki.

Játsszák: Földes Eszter, Lengyel Tamás, Molnár Áron, Ullmann Mónika
Díszlettervező: Pallós NelliJelmeztervező: Kisprumik ÁdámDramaturg: Balassa EszterZene: Hunyadi MátéVetítéstervező: Karcis GáborA rendező munkatársa: Perényi LucaA színészek improvizációi alapján és ellenére írta: Horváth János AntalRendező: Horváth János Antal

Az előadást 16 éven felülieknek ajánljuk!

KIÁLLÍTÁSMEGNYITÓ
2025-02-15 15:00 - 17:00 | PARKVÁROS, Gépész u. 14., Érd, 2030, Magyarország
KIÁLLÍTÁSMEGNYITÓ
AZ ÉRDI ÉS ÉRD KÖRNYÉKI FIATAL, AMATŐR MŰVÉSZEK PÁLYÁZATÁNAK KIÁLLÍTÁSA
A kiállítás megnyitja:
Perger Emília művésztanár
Közreműködik:
A Lukin László Alapfokú Művészeti Iskola növendékei
„Legyen előtted mindig út,
Fújjon hátad mögül a szél…”
Rúzsa Magdolna

Tommy Lill Projekt Gála
2025-02-16 14:00 - 17:00 | PARKVÁROS, Gépész u. 14., Érd, 2030, Magyarország
Dakos Lilla és Ádám Tamás zongora- és dobiskolájának félévi koncertje

Felnőttkönyvtár: A francia nyelvi klub találkozója
2025-02-17 08:00 - 17:00

Érdi Idősek Akadémiája – Kék zónák
2025-02-17 13:30 - 14:30 | SZEPES, Alsó u. 9., Érd, 2030, Magyarország
Ismeretterjesztő előadás-sorozat szakértő előadókkal és változatos témákkal.
Februári előadásunk témája: Kék zónák – ahol az emberek a leghosszabb ideig élnek

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: Medve-napok: játékos foglalkozások óvodásoknak
2025-02-18 08:00 - 2025-02-25 17:00

Senior társasjáték- és kártyaklub
2025-02-18 10:00 - 12:00 | PARKVÁROS, Gépész u. 14., Érd, 2030, Magyarország
Csatlakozzon hozzánk februári alkalmunkon is! A játékokat és a társaságot mi biztosítjuk, de szívesen látjuk az Ön kedvenc társasát is.

A program az „Idősen, aktívan, Érden” programsorozat keretében kerül megrendezésre. A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Csakra jóga Janishával
2025-02-18 14:00 - 15:00, 2025-02-25 14:00 - 15:00 | PARKVÁROS, Gépész u. 14., Érd, 2030, Magyarország
A csakrák energiaközpontok a testben, amelyek a szerveket szolgálják. Ha alul vagy fölül működik, az a jellemben és a mentalitásban szélsőségeset okoz. Középen harmonikusan működtetve pedig stabil lelkierő számunkra ! A résztvevőkre a végén Öröm Szeretet és Egység áldás.
Jelentkezni jakabjud@gmail.com vagy telefonon 06703219141
Minden kedden 14 órától

Senior könyvklub
2025-02-19 10:00 - 11:00 | PARKVÁROS, Gépész u. 14., Érd, 2030, Magyarország
Havi rendszerességgel várjuk az olvasás szerelmeseit a senior könyvklubba, ahol izgalmas beszélgetések keretében kerül sor az egyes olvasmányok feldolgozására.
Választott könyv februárban: Csingiz Ajtmatov – Az évszázadnál hosszabb ez a nap

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Felnőttkönyvtár: A „rock and roll”-tól Jimy Hendrixig : zenés könnyűzene történeti előadás 12-140 éveseknek
2025-02-19 17:00 - 19:00

Rhyme Time angol zenebölcsi Érden
2025-02-20 10:45 - 11:15, 2025-02-27 10:45 - 11:15 | PARKVÁROS, Gépész u. 14., Érd, 2030, Magyarország
Játékos ismerkedés az angollal csörgőkkel, bábokkal, kártyákkal, csikizéssel, labdákkal 6 hónapos kortól 3 éves korig!Körülbelül 35-40 mondóka és játékos gyerekdal közül válogatunk attól függően, hogy a gyerekek inkább még egy helyben ülnek-e és figyelnek vagy éppen már mozgolódnának.Minden éneket összekötünk néhány mozdulattal, legyen az kartekerés, ugrálás, körbe sétálás, vagy mutogatással, tapsolással, csikizéssel. Ujjacskákat számolunk, labdázunk, buborékot fújunk vagy akár egy-egy dallal minden résztvevő nevét megtanuljuk!
A részvétel előzetes regisztrációhoz kötött.A foglalkozás minimum 4 jelentkező esetén lesz megtartva.Belépő: 2.800 Ft6 alkalmas bérlet: 14.000 FtFoglalkozásvezető: Cynthia HevessyTelefonszám: +36-30/670-7186www.rhymetime.hu
Come and join our 30 min sing-along group with lots of English songs, nursery rhymes with colourful balls, bubbles, puppets, parachute, animal cards AND MORE! Our mommy-baby group is open for kids aged 6 months to 3 years, come and meet other English speaking moms and find new friends!
#rhymetime #angolzenebolcsi #gyerekangol #cynthiahevessy #érd #babyenglish #toddlerenglish

IRKA
2025-02-20 17:00 - 19:00 | GALÉRIA, Alsó utca 2., Érd, 2030, Magyarország
IRKA – Az érdi Irodalomkedvelők klubjának havi programja
Klubvezető: Daróczi Lajosné

MintaPinty – gyerekkoncert
2025-02-21 10:00 - 17:00 | PARKVÁROS, Gépész u. 14., Érd, 2030, Magyarország
Humoros és ízléses,
minden részében igényes,
szórakáztató,
gondolkodtató,
értékőrző és újító,
felnőttnek is roppant vidító,
de legfőképpen – egy hiteles produkció!
MintaPinty zenekarunk egyéni ízzel és hangszereléssel adja elő tematikus műsorait, mindig kiegészítve csipetnyi színházzal, játékkal, jelmezekkel, tánccal és nagyon sok nevetéssel – nem félve tréfát csinálni akár magunkból is!

Szabadulás a lelki terhekfogságából-Péterfi Judit, Dr. Zacher Gábor, Udvari Judit
2025-02-21 18:30 - 20:00 | SZEPES, Alsó u. 9., Érd, 2030, Magyarország
Engedd el! De hogyan? Akarva, de nem görcsösen? Meditálva, fehér gyertya füstjében? Az El Caminót járva hátrafelé?
Mindenki ezt az „Engedd el!” mantrát szajkózza körülöttünk, de mégis hogyan kell elengedni? Magától értetődő a mechanizmus? Többféle recept létezik? Aki esküszik egy módszerre, honnan tudja, hogy az mindenkinél beválik és hat a szerelemre, szakmai kudarcra, betegségre egyaránt?
Péterfi Judit riporter-műsorvezető saját sorsának hullámvasútjára ülteti fel a nézőket, magánéleti és szakmai életének magasságait és mélységeit tárja fel őszintén, majd az est során professzionális kérdezőként szedi darabjaira a lelki terhek elengedésének témakörét olyan hiteles szakemberek és ismert emberek segítségével, akik az országos turnéra elkísérik őt.
Téma lesz az önismeret fontossága, az önreflexió, a sémáink is kereszttűzbe kerülnek, ahogy a családi mintáink és szokásaink, párakapcsolati választásaink és döntéseink, viselkedési mintáink. A szakemberek megoldási javaslatokkal, eszközökkel, felismerésekkel segítik, hogy az elengedés ne csak átmeneti legyen, hanem végleges. De honnan tudod, hogy mit kell elengedni és mit nem? Válaszok az Engedd el! Szabadulás a lelki terhek fogságából c. rendezvényen.
Az országos rendezvénysorozaton olyan elismert és neves szakemberekkel, továbbá a témában kompetens közéleti emberekkel lép színpadra a szerző-műsorvezető, mint:
dr. Belső Nóra, dr. Buda László, dr. Daubner Béla, dr. Hevesi Kriszta, dr. Piczkó Katalin, Dobó Kata, Pataki Zita, Soma Mamagésa, Szily Nóra, Vágyi Petra.
Minden városban más-más vendégek köszöntik majd a nézőket így minden rendezvény különböző, egyedi és megismételhetetlen élményt nyújt majd a résztvevőknek. Ha van kedved, tarts velünk akár több előadásra is!

Idegenvezetők Világnapja Érden 2025
2025-02-22 09:00 - 13:30 | SZEPES, Alsó u. 9., Érd, 2030, Magyarország
Idegenvezetők Világnapja Érden a Szepes Gyula Művelődési Központ szervezésében 2025. február 22-én, szombaton.
Társszervezők és együttműködő partnerek: Csuka Zoltán Városi Könyvtár, Magyar Földrajzi Múzeum, Kalap És Kerék, Rétescake Érd
Az Idegenvezetők Világnapját (International Tourist Guide Day) 1990-ben rendezték meg először február 21-én. Budapest 1991 óta ünnepli a szakma napját buszos, hajós városnézésekkel, villamos túrákkal világörökségi helyszíneket, Nagy-Budapestet bemutató sétákkal. Szakképzett idegenvezetők (tárlatvezetők, túravezetők) ilyenkor betekintést engednek értékteremtő és értékközvetítő munkájukba és díjmentes vezetéssel ajándékozzák meg a résztvevőket.
A Budapesti Kereskedelmi és Iparkamara (BKIK) Kereskedelmi Tagozata 2003 óta fő támogatója, szervezője e februári szezonnyitó turisztikai programnak. Az Idegenvezetők Világnapja rendezvényéhez immár második alkalommal csatlakozik Érd városa.
Az Idegenvezetők Világnapja alkalmából szervezett programokon a részvétel ingyenes, de regisztrációhoz kötött. Az egyes programok minimum 5 és maximum 25 fővel indulnak el.
Programok Érden az Idegenvezetők Világnapja alkalmából
09:00−10:00 Látogatás a Csuka Zoltán Városi Könyvtár Felnőttkönyvtárában
Helyszín: 2030 Érd, Hivatalnok utca 12.

Szemezgetés a könyvtár Helytörténeti állományából Érd történetei és friss kötetei nyomán
Érd régi fotókon − vetítés a Helytörténeti gyűjteményből
Játék helytörténeti társasjátékkal, kirakókkal

Szervező: Csuka Zoltán Városi Könyvtár
REGISZTRÁLOK A PROGRAMRA!
10:00–11:30 „Érd-Itt nincs semmi?” Vagy mégis?! – Időutazás és helytörténeti séta Érd-Fülöpvárosban Bíró Gábor idegenvezetővel – BETELT
Hogyan lett Érd egy „falusi-kertvárosi” környezetből megyei jogú város napjainkra, a budapesti agglomeráció egyik legnagyobb városa? Milyen léptékű az urbanizáció ma? Milyen klasszikus értékek közegében születnek napjainkban a szuburbán kultúra elemei, a Street Art alkotások? A Batthyány, a Sina, és a Károlyi családnak mi köze volt Érdhez? Miről mesélnek a Magyar Földrajzi Múzeum kiállított anyagai Érd legrégebbi műemléképületében és kertjében?
Ezekre a kérdésekre (is) válaszolunk Érd -Fülöpváros felfedezése során. Sétánk tartogat meglepetéseket azoknak, akik először látogatnak a városunkba. Egy meglepetésre – a Rétescake Érd jóvoltából – bizton számíthatnak a program végén.
Találkozó: 9:45-kor a Csuka Zoltán Városi Könyvtárban (2030 Érd, Hivatalnok utca 12.)
A helytörténeti séta útvonala: Hivatalnok utca (kiindulás a Csuka Zoltán Városi Könyvtárból) – Kálvin tér – Budai út – Fő tér – Érd Galéria – Magyar Földrajzi Múzeum kertje – Múzeum sétány – Felső utca – Budai út – Kálvin tér – Diósdi út (Rétescake Érd) a két vasút között
A séta időtartama: 90 perc
A sétát vezeti: Bíró Gábor idegenvezető

További információ kérhető a szervező idegenvezetőről és Érdről:

Bíró Gábor − Kalap És Kerék: https://www.facebook.com/kalapeskerek
Érd-Itt nincs semmi!? Facebook-oldal: https://www.facebook.com/profile.php?id=100095419429102
Érd-Itt nincs semmi!? YouTube-oldal: https://www.youtube.com/channel/UCwOUzj-Yazfi9xK4hauOHyw

11:30–12:30 Látogatás az Érdi Galériában
Helyszín: 2030 Érd, Alsó utca 2.
A Téli Tárlat 2025 című időszaki, csoportos kiállítás megtekintése.
Az Érd és vonzáskörzetében élő művészek munkáit felvonultató tárlatot önjáró múzeumpedagógiai feladatlapjaink segítségével most te magad is felfedezheted:

Merülj el a részletekben, és keresd meg a részlet alapján, melyik alkotásból való!
Beszédes alkotások – kik vannak az alkotások mögött?
Párbeszéd a műtárgyakkal – Egy olyan izgalmas párbeszédre hívjuk a látogatókat, amely során a tárlat műtárgyaival lépünk interakcióba, mert a válaszokat a kiállított alkotások rejtik.

Szervező: Érdi Galéria
REGISZTRÁLOK A PROGRAMRA!
12:30–13:30 Tárlatvezetés a Magyar Földrajzi Múzeum Régészeti történetek Érdről – a 280 éve elsüllyedt „kincses” hajó nyomában című időszaki kiállításában – BETELT
Tárlatvezetés Lehoczki Zsuzsanna helytörténész-muzeológussal a Magyar Földrajzi Múzeum Régészeti történetek Érdről – a 280 éve elsüllyedt „kincses” hajó nyomában című időszaki kiállításában.
Helyszín: 2030 Érd, Budai út 4.
A kiállításról további információ a Régészeti történetek Érdről – a 280 éve elsüllyedt „kincses” hajó nyomában oldalon található.
Szervező: Magyar Földrajzi Múzeum

Az Idegenvezetők Világnapja alkalmából szervezett programokon a részvétel ingyenes, de regisztrációhoz kötött. Az egyes programok minimum 5 és maximum 25 fővel indulnak el.
A szervezők a műsor- és programváltozás jogát fenntartják!
További tudnivalók a programokról

A programokat rossz időben is megtartjuk. Extrém időjárási körülmények esetén a Szepes Gyula Művelődési Központ Facebook-oldalán tesszük közzé az esetleges változásokat.
Ha valaki nem ér oda időben a választott program(ok) kezdésére, kérjük, ha tudja, jelezze a szervezőnek az alábbi telefonszámon: 06 23/360 143
Útvonalterv Érd alsó vasútállomástól az első találkozóponthoz:
https://maps.app.goo.gl/ctSXCAN44cmwGmQw7
A programon résztvevők elfogadják a programban résztvevő intézmények házirendjét, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Érdeklődés, bővebb információ:

E-mail: erdigaleria@gmail.com
Telefonszám: 06 23/360 143 (szerdánként 12:00–20:00, csütörtöktől szombatig 10:00–17:00)

Magbörze Érden
2025-02-22 10:00 - 13:00 | SZEPES, Alsó u. 9., Érd, 2030, Magyarország
Várunk minden kertészkedni szerető érdeklődőt!

Amennyiben van felesleges virág- vagy zöldség magod és szívesen cserélnél a csoport tagjaival, akkor itt a helyed!Ne maradj otthon akkor sem, ha nincs cserélni való magod! Biztosan nem mész haza majd üres kézzel!Akkor is gyere el, ha csak tapasztalat cserére vágysz és beszélgetnél hasonló érdeklődésű emberekkel!

Azok, akik mag készlettel érkeznek: Tasakokkal, címkékkel készüljetek! Kérés, hogy amennyiben tudjátok, a magyar megnevezés mellett a latin név is szerepeljen!

Azok az érdeklődők, akik nem rendelkeznek maggal:Tőletek szívesen fogadunk egy szép almát, egy kis szelet csokit, egy kis üveg házi lekvárt, vagy bármit, amit úgy gondolsz, hogy a másik örülne neki.
A magokon kívül bárki hozhat, kisebb cserepes növényeket, dugványozáshoz friss metszeteket, tavaszi ültetésű hagymákat, bármi kerthez kapcsolódó kisebb dolgot.
Már most írjátok be a naptárba, hogy ne felejtsetek el eljönni!
Belépő jegy ára: 500 FtA belépőjegy a helyszínen fizetendő majd készpénzben.
További részletek: https://fb.me/e/9wxgQWnRE

Kerámia workshop - ELMARAD
2025-02-22 15:00 - 17:00 | PARKVÁROS, Gépész u. 14., Érd, 2030, Magyarország
A rendezvény betegség miatt elmarad. Március 22-én 10:00-kor várjuk Önöket!
Csipketál készítése
A program regisztrációköteles!
Regisztráció: takacs.gabriella@szepesmk.hu
A regisztrációhoz telefonszám megadását
kérjük, illetve 12 év alatti gyermek esetében
felnőtt kísérő jelenléte szükséges!
Jegyvásárlás: A rendezvény előtt a helyszínen
Jegyár: 1.500 Ft

Sváb táncház
2025-02-22 18:00 - 19:00 | PARKVÁROS, Gépész u. 14., Érd, 2030, Magyarország
IDŐPONTVÁLTOZÁS!
A 2025. február 8-ra meghirdetett programra új időpontban, 2025. február 22-én várjuk az érdeklődőket.
„Táncba hívlak én” sváb, osztrák, német táncok
A belépés díjtalan, minden táncoslábú érdeklődőt szeretettel várunk!

Egressy Zoltán: PORTUGÁL
2025-02-22 19:00 - 21:00 | SZEPES, Alsó u. 9., Érd, 2030, Magyarország
A MASZK és a mARTonSzínház bemutatja:Egressy Zoltán: PORTUGÁLA történetben a magyar falvak jól ismert alakjai tűnnek fel, akik minden nap megvitatják örökös problémáikat. Természetesen, erre a legjobb helyszín a falu kocsmája. A helyi emberek bedobozolt élete fenekestül felfordul, amikor megérkezik pestről egy titokzatos fiatal srác.A Portugál című tragikomédia már szinte az összes magyar kőszínházban osztatlan sikert ért el és most az érdi színpadon is látható lesz. Szem nem marad szárazon!
Szereposztás:Masni – Borbély-Endrei LíviaKocsmáros – Bitó PéterBece – Szabó SzásaRetek – Siklódi GellértPap – Kozma Milos NoelCsipesz – Iváncsics ZsoltAsszony – Nagy-Provoda NóraSátán – Kovács ‘Hobo’ PéterFeleség – Radics RékaBittner – Sári CsabaDíszlet: Horváth Gábor, Borbély Attila I Rendezőasszisztens: Radics Réka I Koreográfus: Eisenbacher Balázs I Rendező: Kozma Milos Noel
Az ülőhelyfoglalás érkezési sorrendben történik.Az előadást 14 éven aluli nézőinknek nem ajánljuk.

Jegyvásárlás

Online
Korlátozott számban jegyek kaphatók: Wend Rövidáru és Kreatív Hobby | 2023 Érd, Budai út 20.

Papagájkiállítás
2025-02-23 14:00 - 17:00 | SZEPES, Alsó u. 9., Érd, 2030, Magyarország
Színes és különleges papagájokkal találkozhatnak az érdeklődők február 23-án.
A látogatók testközelből csodálhatják meg ezeket a különleges madarakat, miközben izgalmas érdekességeket tudhatnak meg róluk.
Minden érdeklődőt szeretettel várunk 14 és 18 óra között!
Belépő egységesen 2000 Ft/fő.
Belépőjegy váltása 2 éveskortól kötelező.

Délszláv táncházak Érden 2/3
2025-02-23 17:00 - 20:00 | PARKVÁROS, Gépész u. 14., Érd, 2030, Magyarország
Zenél a Kolo zenekar
A belépés díjtalan!
Szeretettel várjuk az érdeklődőket!
A programsorozat következő alkalmai:
2025.04.13. 17:00

Közkívánatra! Látogatás az Országgyűlési Könyvtárban
2025-02-25 10:00 - 12:00 | SZEPES, Alsó u. 9., Érd, 2030, Magyarország
A Szepes Gyula Művelődési Központ látogatást szervez az Országgyűlési Könyvtárba.
A program során lehetőség nyílik a könyvtár meglátogatására és a muzeális kiállítótér megtekintésére.
Utazás egyénileg, találkozó Budapesten, a Kossuth Lajos téren, az Andrássy Gyula lovasszobornál.
Országyűlés Könyvtár címe: 1055 Budapest, Kossuth Lajos tér 1-3.

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes, de előzetes regisztrációhoz kötött!

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

3 napos gátizomtorna Érden
2025-02-26 11:00 - 13:00 | PARKVÁROS, Gépész u. 14., Érd, 2030, Magyarország
Gátizomtorna tanfolyam, megelőzésre, megoldásokra ÉRDEN.
Inkontinencia, süllyedések, önbizalomhiány, székrekedés, aranyér, stressz, lelki problémák, változókor, a nőiség megélése, párkapcsolat erősítése, orgazmus fejlesztés…….
3 napos tréning, a gátizmok edzésének megtanulására, a tanfolyam után egyénre szabott tornát kapnak a résztvevők
Itt a helyed, ha szeretnéd, hogy :
– nőjön az önbizalmad, a nőiséged, a vitalitásod, kisugárzásod
– oldódjon a benned lévő stressz , feszültség
– önfeledten tudj nevetni, tüsszenteni, futni, ugrálni…
– az aranyeres panaszaid enyhüljenek
– javuljon a bélműködésed
– csökkenjen a menstruációs diszkomfort érzeted
– erősödjön a hüvelyed, mely megelőzheti a fertőzéseket és fokozódhat az orgazmus élménye is
Létszám max. 4 fő!!!!Bejelentkezés szükséges!
A tanfolyam után egyénre szabott tornát kapsz a problémádra, megelőzésre.
Helyszín:Érd-Parkvárosi közösségi ház
3 napos tréning:Február 26-án 11:00 -13:00-igMárcius 05-én 11:00 -13:00-igMárcius 12-én 11:00 -13:00-ig

Egyéni tréningekre is van lehetőség, ennek időpontja, helyszíne egyeztetés alapján történik.
A csoportos tanfolyam díja : 39 000 FtMELY TARTALMAZZA AZEGYÉNI TORNA ELKÉSZÍTÉSÉT OTTHONRA, HOGY SEGÍTSE A JAVULÁST, MEGELŐZÉST.
BEJELENTKEZÉS:Tóth Évi 0620 9563 364, evifitness.hu@gmail.comwww.evifitness.hu

Galéria Kreatív Műhely
2025-02-26 18:00 - 20:00 | GALÉRIA, Alsó utca 2., Érd, 2030, Magyarország
Dobozba zárt történetek – Galéria Kreatív Műhely Kiss Imre makettező, diorámakészítővel
Mi is az a dioráma? Dobozba sűrített mesevilág, vagy a valóság kicsinyített mása? És vajon miért önt el bennünket megannyi nosztalgikus érzés, ha belepillanthatunk egy-egy ilyen alkotásba? Ha nem is lehetséges mindegyik kérdésünkre választ kapnunk, de itt lesz velünk Kiss Imre, makettező, dioráma készítő, aki megosztja velünk lelkesedését és szakértelmét. Ráadásul, a segítségével el is készíthetünk egy saját, papír alapú, vintage diorámát.
A programon a részvétel díjtalan, de regisztrációhoz kötött. Részvételi szándékát kérjük az erdigaleria@gmail.com e-mail címen jelezze.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Színházi beszélgetések – Szerednyey Béla
2025-02-27 14:00 - 15:00 | SZEPES, Alsó u. 9., Érd, 2030, Magyarország
Rántsuk le a függönyt!
Színházi beszélgetések a Szepes Gyula Művelődési Központban:

Szerednyey Béla Jászai Mari-díjas, érdemes és kiváló művésszel beszélget Steinkohl Erika

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

Partnerünk a Turay Ida Színház.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Szárnyaló Sólymok haikucsoport
2025-02-27 14:00 - 15:00 | PARKVÁROS, Gépész u. 14., Érd, 2030, Magyarország
Várunk minden kedves érdeklődőt!

Eszterlánc „Rohan az idő”
2025-02-27 14:00 - 17:00 | PARKVÁROS, Gépész u. 14., Érd, 2030, Magyarország
Eszterlánc „Rohan az idő” – táncdalfesztiválok slágerei
Minden hónap utolsó csütörtök délutánján, változó zenés műsorral várja Szigeti Eszter a kikapcsolódásra vágyó érdeklődőket. A részvétel ingyenes! Minden érdeklődőt szeretettel várunk!

Természetbúvár szakkör 9-12 éveseknek
2025-02-27 15:00 - 16:00
Természetbúvár szakkör 9-12 éveseknek
Siposné Szigethy Anna és Sipos György vezetésével
A program díjtalan, de előzetes regisztrációhoz kötött!
e-mail: regisztracio@foldrajzimuzeum.hu
